Arutelu:Heinrich Mark (Pilistvere) - Vikipeedia, vaba entsüklopeedia

# Arutelu:Heinrich Mark (Pilistvere)

### Allikas: Vikipeedia

Miks?

IP kasutaja on tahtnud ilmselt küsida, miks on artikkel märgitud kustutamiseks. Mingi sisu siin ju ikkagi on.--Animagi 12. veebruar 2007, kell 13:33 (UTC)

  Artiklist ei selgu, mille poolest see inimene märkimisväärne on. Kas selle poolest, et tal kuulsam nimekaim on? Või arvatakse, et igast pangatellerist võib artikli kirjutada. --Metsavend 12. veebruar 2007, kell 14:11 (UTC)

    Mina arvan küll, et võiks. Näiteks suguvõsauurijatele võib see kauges tulevikus olla oluline informatsioon. Vikipeedia eesmärgiks on koondada siia kõik maailma teadmised. Seega miks ei võiks olla igast inimesest artikkel?--Animagi 12. veebruar 2007, kell 14:27 (UTC)

      Nii naiivne ei maksa olla. Me ei suuda kunagi siia koondada isegi kõiki Eesti tedmisi rääkimata maailma teadmistest. Kui me lubame selliseid artikleid, siis võib juhtuda, kus Vikipeedia muutub vähetähtsa informatsiooni prügimäeks, kust ei ole võimalik midagi olulist üles leida. Meil on vaja kindlaid kriteeriume, kes või mis väärib artiklit. Sellised kriteeriumid on olemas paljudes suuremates Vikipeediates. --Metsavend 12. veebruar 2007, kell 16:24 (UTC)

        Aga loomulikult suudame. Sina ei suuda ja mina ka ei suuda, kuid ära unusta, et meie selja taga seisab terve rahvas. Miljon inimest, kes peaaegu kõik oskavad kirjutada ning on seega potentsiaalsed Vikipeedia täiendajad. Teadmistega on muidugi selline asi, et need ei saa kunagi otsa seega loomulikult pole iialgi võimalik siia lisada kõiki teadmisi. Kuid lisa praegusele tuhandele artiklile kuus ajadimensioon kümme aastat... kakskümmend aastat või miks mitte viiskümmend aastat. Kui kaua sa mõtled, et Vikipeedia kestab? Meie oleme pioneerid. Üleüldine globaliseerumine viib ühel päeval välja niikaugele, et kõigile on kättesaadav igasugune info. Ma ei saa aru miks peaks tõmbama selliseid piirjooni, et see kõlbab ja see ei kõlba.--Animagi 12. veebruar 2007, kell 16:30 (UTC)

          Jään eriarvamusele. Muuseas, on veel üks samanimeline: MARK, Heinrich, Jüri s. 07.10.11 Järvamaa Väätsa v. Lõõla k., eluk. sama, arr. 15.04.48, trib. 27.07.48 §58-1a, 25+5, 03.08.56 väh. 10 a. [ük] Tõenäoliselt on ka Pilistveres elanud kunagi veel mõni Heinrich Mark ja seetõttu pole pealkiri sobiv. Pole vahet, kas ta oli 2-aastaselt surnud imik või 80-aastaselt surnud kerjus, kunagi tuleb tast ju artikkel siia. --Metsavend 12. veebruar 2007, kell 16:42 (UTC)

            Isikuid võib eristada ka näiteks isanimede või muude kriteeriumite järgi.--Animagi 12. veebruar 2007, kell 16:50 (UTC)

        Sa räägid prügimäest jah! Inglise Vikis tehakse kahe nädalaga sama palju artikleid kui meil on tehtud nelja aastaga. Kas Inglise Viki on prügimägi? Oh ei see pole prügimägi. Inglise Vikipeedia on üks külastatavamaid internetilehekülgi üldse. Sealt otsivad ja leiavad infot isegi eksperdid (arstid, õpetajad, insenerid). Nüüd sa tahad kindlasti väita, et keegi ei otsi infot mingi pangatelleri kohta. Jah praegu võib olla ei otsi, kuid tulevikus kindlasti keegi otsib. Ainult, et... siis ei pruugi enam leida.--Animagi 12. veebruar 2007, kell 16:37 (UTC)

          Inglise vikis on tuntuse kriteeriumid olemas ja kui keegi lisab sinna artikli Pilistvere Heinrich Margist kustutatakse see halastamatult. Sellepärast ei olegi see prügimäeks veel muutunud. --Metsavend 12. veebruar 2007, kell 16:42 (UTC)

            Nagu Vikipeedia avalehel õeldakse on selle eesmärk koondada siia kõik maailma teadmised, seega ei tohiks minu meelest tõmmata mingeid kunstlike eraldusjooni. Kõik mõisted väärivad artikleid. Mis puutub prügimäeks muutumisse, siis oleks ka meil siin prügimägi, kui poleks töötavat otsingut ja kategooriaid. Ma ei välistaks võimalust, et tulevikus tuleb midagi effektiivsemat.--Animagi 12. veebruar 2007, kell 16:48 (UTC)

Teen ettepaneku kustutamise mall maha võtta.--Animagi 12. veebruar 2007, kell 15:22 (UTC)

Asendasin kustutamise malli täiendamise malliga.--Animagi 12. veebruar 2007, kell 16:16 (UTC)

  Kustutamise malli ei tohi ühepoolselt maha võtta. Enne tuleb asi läbi arutada.

Mina isiklikult arvan, et kui selles artiklis esitatud info on avalike andmetega tõendatav, siis ta võib siia jääda. Vahest võib teha artikli ka iga represseeritu kohta, sest nende kohta on andmed avaldatud. Ma ei poolda igast inimesest artikli tegemist Vikipeedias, kuid mul pole sellele põhimõttelisi vastuväiteid. Igatahes ei ole mingit põhjust, miks järgida selles osas trükitud entsüklopeediate kriteeriume: meil on ju rohkem ruumi. Andres 12. veebruar 2007, kell 17:43 (UTC)

Välja otsitud andmebaasist "http://et.wikipedia.org../../../h/e/i/Arutelu%7EHeinrich_Mark_%28Pilistvere%29_354e.html"

##### Views

- Artikkel
- Arutelu
- Viimane redaktsioon

##### Otsi